stanford-oval/wikipedia huggingface dataset:
สังคม
ดูเพิ่ม

ประชาชน
ชุมชน
สังคมศึกษา
| ด ค กปรัชญาสังคมและการเมือง |
| --- | --- |
บทความที่เกี่ยวข้อง:  ปรัชญาเศรษฐศาสตร์ ·  ปรัชญาการศึกษา ·  ปรัชญาประวัติศาสตร์ ·  นิติศาสตร์ ·  ปรัชญาสังคมศาสตร์ ·  ปรัชญาความรัก 
หัวข้อสำคัญ:  สังคม ·  สงคราม ·  กฎหมาย ·  ความยุติธรรม ·  สันติภาพ ·  สิทธิมนุษยชน ·  การปฏิวัติ ·  การดื้อแพ่ง ·  ประชาธิปไตย ·  สัญญาประชาคม 
ทฤษฎีทางสังคม:  อนาธิปไตย ·  อำนาจนิยม ·  อนุรักษนิยม ·  เสรีนิยม ·  อิสรนิยม ·  ชาตินิยม ·  สังคมนิยม ·  ประโยชน์นิยม ·  ทฤษฎีความขัดแย้ง ·  ทฤษฎีความเห็นหมู่ 
บุคคลที่เกี่ยวข้อง:  เพลโต ·  โสกราตีส ·  อริสโตเติล ·  ขงจื๊อ ·  นักบุญออกัสติน ·  นักบุญโทมัส อควีนาส ·  มาเกียเวลลี ·  ฮอบส์ ·  ล็อก ·  รูโซ ·  มงแต็สกีเยอ ·  วอลแตร์ ·  อดัม สมิธ ·  โรเบิร์ต พีล ·  เอ็ดมันด์ เบิร์ก ·  มิล ·  แฟรงคลิน ·  ไลบ์นิซ ·  คานท์ ·  ทอโร ·  มหาตมา คานธี
วราวงษ์ พันธุ์ศิลา

| วราวงษ์ พันธุ์ศิลา |
| --- | --- |

สมาชิกสภาผู้แทนราษฎรจังหวัดร้อยเอ็ด
ดำรงตำแหน่ง 23 ธันวาคม พ.ศ. 2550 – 9 ธันวาคม พ.ศ. 2556
 
ข้อมูลส่วนบุคคล
เกิด: 21 ตุลาคม พ.ศ. 2504 (63 ปี)
พรรคการเมือง: ไทยรักไทย (2543–2547)   มหาชน (2547–2552)   พลังประชาชน (2550–2551)   เพื่อไทย (2551–ปัจจุบัน)

วราวงษ์ พันธุ์ศิลา (เกิด 21 ตุลาคม พ.ศ. 2504) อดีตสมาชิกสภาผู้แทนราษฎรจังหวัดร้อยเอ็ด เขต 1 สังกัดพรรคพลังประชาชน ปัจจุบันสังกัดพรรคเพื่อไทย
ประวัติ

วราวงษ์ พันธุ์ศิลา เกิดเมื่อวันที่ 21 ตุลาคม พ.ศ. 2504 เป็นบุตรของนายประยงค์ และนางอุทัยวรรณ พันธุ์ศิลา มีพี่น้อง 5 คน สำเร็จการศึกษานิติศาสตรบัณฑิต และศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง ปัจจุบันมีสถานะโสด
งานการเมือง

อดีตเป็นรองประธานสภาจังหวัดร้อยเอ็ด ตั้งแต่ พ.ศ. 2538-2543  ปี พ.ศ. 2544 ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในสังกัดพรรคไทยรักไทย และในปี พ.ศ. 2548 ลงสมัครรับเลือกตั้งในสังกัดพรรคมหาชน แต่ไม่ได้รับเลือกตั้งทั้งสองครั้ง
พ.ศ. 2550 กลับมาลงสมัครในนามพรรคพลังประชาชน ได้รับการเลือกตั้งเป็นครั้งแรก โดยได้คะแนนมาเป็นอันดับที่ 3 ของเขต (มี ส.ส. ได้ 3 คน) และปี พ.ศ. 2554 ได้รับการเลือกตั้งเป็นครั้งที่สองในสังกัดพรรคเพื่อไทย
งานการเมือง > สมาชิกสภาผู้แทนราษฎร

วราวงษ์ พันธุ์ศิลา ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดร้อยเอ็ด สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดร้อยเอ็ด สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

นายวราวงษ์ พันธุ์ศิลา เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายวราวงษ์ พันธุ์ศิลา[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายวราวงษ์ พันธุ์ศิลา), ศูนย์ข้อมูลนักการเมืองไทย
วุฒิ สุโกศล

| พลตำรวจตรีวุฒิ สุโกศลม> ป.ช., ม.ว.ม. |
| --- | --- |

รัฐมนตรีว่าการกระทรวงแรงงานและสวัสดิการสังคม
ดำรงตำแหน่ง 9 กรกฎาคม พ.ศ. 2542 – 13 มิถุนายน พ.ศ. 2543
นายกรัฐมนตรี: ชวน หลีกภัย
ก่อนหน้า: สมพงษ์ อมรวิวัฒน์
ถัดไป: พลตำรวจเอก ประชา พรหมนอก
รัฐมนตรีช่วยว่าการกระทรวงศึกษาธิการ
ดำรงตำแหน่ง 15 สิงหาคม พ.ศ. 2540 – 8 พฤศจิกายน พ.ศ. 2540
นายกรัฐมนตรี: พลเอก ชวลิต ยงใจยุทธ
 
ข้อมูลส่วนบุคคล
เกิด: 11 เมษายน พ.ศ. 2475 (92 ปี) เขตสัมพันธวงศ์ จังหวัดพระนคร ประเทศสยาม
พรรคการเมือง: ชาติพัฒนา (2554–ปัจจุบัน)

พลตำรวจตรี วุฒิ สุโกศล (เกิด 11 เมษายน พ.ศ. 2475) อดีตรัฐมนตรีว่าการกระทรวงแรงงานและสวัสดิการสังคม ในรัฐบาลชวน หลีกภัย อดีตรัฐมนตรีช่วยว่าการกระทรวงศึกษาธิการ และอดีตสมาชิกสภาผู้แทนราษฎรจังหวัดนครราชสีมา
ประวัติ

วุฒิ สุโกศล เกิดเมื่อวันที่ 11 เมษายน พ.ศ. 2475 ที่เขตสัมพันธวงศ์ กรุงเทพมหานคร(จังหวัดพระนครในขณะนั้น)เป็นบุตรของนายเส็ง กับนางหล่ำ สุโกศล  สำเร็จการศึกษาระดับปริญญาตรีนิติศาสตรบัณฑิต จากมหาวิทยาลัยธรรมศาสตร์ เมื่อปี พ.ศ. 2499
การทำงาน

พลตำรวจตรี วุฒิ สุโกศล เคยเป็นสมาชิกสภาผู้แทนราษฎร จังหวัดนครราชสีมา ในสังกัดพรรคชาติพัฒนา เคยได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลของพลเอกสุจินดา คราประยูร และได้รับการแต่งตั้งเป็นรัฐมนตรีช่วยว่าการกระทรวงศึกษาธิการ ในคณะรัฐมนตรีคณะที่ 52 (รัฐบาลของพลเอกชวลิต ยงใจยุทธ) และได้รับแต่งตั้งเป็นรัฐมนตรีว่าการกระทรวงแรงงานและสวัสดิการสังคม ในรัฐบาลนายชวน หลีกภัย (ชวน 2)
ปี พ.ศ. 2554 ได้เข้าร่วมงานกับพรรครวมชาติพัฒนา
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2522 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2513 –  เหรียญจักรมาลา (ร.จ.ม.)
เบอร์ดีวิง: กอล์ฟเกิร์ลสตอรี

| --- | --- |
เบอร์ดีวิง: กอล์ฟเกิร์ลสตอรี

バーディーウィング ゴルフ ガールズ ストーリー (BIRDIE WING -Golf Girls' Story-)
แนว: กีฬา (กอล์ฟ)
อนิเมะโทรทัศน์
กำกับโดย: Takayuki Inagaki
เขียนบทโดย: Yōsuke Kuroda
ดนตรีโดย: Kōtarō Nakagawa Hironori Anazawa
สตูดิโอ: บันไดนัมโคพิคเจอร์ส
ถือสิทธิ์โดย: เอเชียตะวันออกเฉียงใต้ Medialink
เครือข่าย: TV Tokyo, TVO, TV Aichi, TSC, TVh, TVQ
ฉาย:  6 เมษายน พ.ศ. 2565  –  24 มิถุนายน พ.ศ. 2566
ตอน: 25
เกม
ผู้พัฒนา: Viverse WOWWOW Technology
แนว: กีฬา
แพลตฟอร์ม: นินเท็นโด สวิตช์
วางจำหน่ายเมื่อ: 15 มิถุนายน พ.ศ. 2566
 สถานีย่อยการ์ตูนญี่ปุ่น
เบอร์ดีวิง: กอล์ฟเกิร์ลสตอรี (ญี่ปุ่น: バーディーウィング ゴルフ ガールズ ストーリー; โรมาจิ: BIRDIE WING -Golf Girls' Story-) เป็นซีรีส์อนิเมะออริจินัลญี่ปุ่นเกี่ยวกับกอล์ฟ  ผลิดโดยบันไดนัมโคพิคเจอร์ส และกำกับโดย Takayuki Inagaki ฤดูกาลแรกออกอากาศตั้งแต่เดือนเมษายนถึงเดือนมิถุนายน พ.ศ. 2565 ฤดูกาลที่สองออกอากาศในเดือนเมษายนถึงเดือนมิถุนายน พ.ศ. 2566 วิดีโอเกมกีฬาที่พัฒนาโดย Viverse และ WOWWOW Technology วางจำหน่ายในเดือนมิถุนายน พ.ศ. 2566
การสร้างและการเผยแพร่

ซีรีส์อนิเมะออริจินัลถูกเปิดตัวเมื่อวันที่ 28 ตุลาคม พ.ศ. 2564 ผลิตโดยบันไดนัมโคพิคเจอร์ส อนิเมะกำกับโดย Takayuki Inagaki โดยที่ Yōsuke Kuroda รับหน้าที่เขียนบท และ Kōtarō Nakagawa และ Hironori Anazawa รับหน้าที่แต่งเพลง อนิเมะฤดูกาลแรกออกอากาศตั้งแต่วันที่ 6 เมษายนถึงวันที่ 29 มิถุนายน พ.ศ. 2565 ทางช่อง Tokyo MX และช่องเครือข่ายอื่น ๆ เมเดียลิงก์ได้รับสิทธิ์ฉายซีรีส์อนิเมะนี้ในเอเชียตะวันออกเฉียงใต้และโอเชียเนียโดยไม่มีออสเตรเลียและนิวซีแลนด์ โดยจะทำการสตรีมบนช่อง Ani-One ในยูทูบ และปีลีปีลี ในวันที่ 24 พฤษภาคม พ.ศ. 2565 บันไดนัมโคได้จับมือกับ Jack Bunny!! เพื่อสร้างและจำหน่ายเสื้อผ้ากอล์ฟที่อีฟและอาโออิใช้ในส่วนเพลงปิด
หลังจากฤดูกาลแรกออกอากาศจบ มีการประกาศทำฤดูกาลที่สอง เดิมทีอนิเมะมีกำหนดฉายในเดือนมกราคม พ.ศ. 2566 แต่ต่อมากำหนดการฉายถูกเลื่อนออกไปเป็นวันที่ 7 เมษายน พ.ศ. 2566 เนื่องจาก "สถานการณ์ต่าง ๆ" ฤดูกาลที่สองออกอากาศตั้งแต่วันที่ 7 เมษายนถึงวันที่ 24 มิถุนายน พ.ศ. 2566 เพลงเปิดของทั้งสองฤดูกาลชื่อเพลงว่า "Venus Line" ร้องโดย Kohmi Hirose เพลงปิดในฤดูกาลแรกชื่อเพลงว่า "Yodaka" ร้องโดย Tsukuyomi สำหรับเพลงปิดในฤดูกาลที่สองชื่อเพลงว่า "Kimi ga Iru kara" ร้องโดย Sarasa Kadowaki
การสร้างและการเผยแพร่ > วิดีโอเกม

วิดีโอเกมกีฬาในชื่อเดียวกันพัฒนาโดย Viverse และ WOWWOW Technology ได้รับการประกาศในเดือนเมษายน พ.ศ. 2566 ด้วยราคาขายปลีกที่ 19.99 ดอลลาร์ ตัวเกมวางจำหน่ายในวันที่ 15 มิถุนายนปีเดียวกันสำหรับนินเท็นโด สวิตช์ เกมมือถือและความเป็นจริงเสมือนที่อิงจากซีรีส์นี้มีแผนจะวางจำหน่ายในอนาคต
แหล่งข้อมูลอื่น

Official website (ในภาษาญี่ปุ่น)
Official TV Tokyo website (ในภาษาญี่ปุ่น)
เบอร์ดีวิง: กอล์ฟเกิร์ลสตอรี (อนิเมะ) ที่เครือข่ายข่าวอนิเมะ
เล่นกับไฟ

| เล่นกับไฟ |
| --- | --- |
กำกับ: โชติรัตน์
เขียนบท: พรพจน์ กนิษฐเสน
อำนวยการสร้าง: พรพจน์-รัชนีวรรณ
นักแสดงนำ: ชไมพร จตุรภุช ลลิตา ปัญโญภาส ศรัณยู วงษ์กระจ่าง
ผู้จัดจำหน่าย: พรพจน์ฟิล์ม
วันฉาย: 28 เมษายน พ.ศ. 2533
ความยาว: 109 นาที
ประเทศ: ไทย
ภาษา: ไทย
เล่นกับไฟ เป็นภาพยนตร์ไทยที่ออกฉายในปี พ.ศ. 2533 เป็นผลงานลำดับที่ 38 ของพรพจน์-รัชนีวรรณ กำกับโดยโชติรัตน์
เรื่องย่อ

สีดาตัดสินใจยิงตัวตาย เมื่อเธอได้เสียกับธงทอง (ธานินทร์ ทัพมงคล) แฟนของศากุน (ลลิตา ปัญโญภาส) ศากุนทราบข่าวจึงเอาตัวลูกของสีดามาเลี้ยงโดยให้ทุกคนเข้าใจว่าเป็นลูกของตนเอง ศากุนถูกปราย (ศรัณยู วงษ์กระจ่าง) หนุ่มเจ้าชู้แอบหลงรัก โดยศากุนเข้าใจว่าปรายเป็นไอ้ตัวธงทองกลับมาหาศากุนอีกรวมทั้งทิพย์วารีน้องสาวธงทองยังเป็นคู่ขาปรายอีกด้วยปรายถูกคนลอบทำร้ายจนตาบอดทำให้ศากุนกับปรายเข้าใจกัน แต่ธงทองไม่ยอมเลิกรา ตุลา (ศตวรรษ ดุลยวิจิตร) เพื่อนสนิท ศากุนเอาไว้ได้ทั้ง ๆ ที่ตัวเองตาบอดเมื่อเรื่องร้ายผ่านไปชีวิตของทั้งคู่จึงมีความสุข
นักแสดง

ลลิตา ปัญโญภาส - รับบท ศากุน
ศรัณยู วงษ์กระจ่าง - รับบท ปราย
ธานินทร์ ทัพมงคล - รับบท  ธงทอง
ชไมพร จตุรภุช
ศตวรรษ ดุลยวิจิตร - รับบท  ตุลา
ข้อมูลเพิ่มเติม

น้องตูมตาม อดีตดาราเด็กผู้มีชื่อเสียงมากในยุคนั้น ร่วมแสดงด้วย
ข้าวเหนียว

ข้าวเหนียวเมล็ดสั้นจากประเทศเกาหลี
ข้าวเหนียวเมล็ดยาวจากประเทศไทย
| คุณค่าทางโภชนาการต่อ 100 g |
| --- | --- |
พลังงาน: 230 กิโลแคลอรี (960 กิโลจูล)

คาร์โบไฮเดรต: 51.8 g
น้ำตาล: 0.1 ก.
 

ไขมัน: 0.60 g
 

โปรตีน: 4.10 g
 
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: ตารางแสดงคุณค่าทางโภชนาการของอาหารไทย สำนักโภชนาการ กรมอนามัย กระทรวงสาธารณสุข
ข้าวเหนียว (ชื่อวิทยาศาสตร์: Oryza sativa var. glutinosa) เป็นข้าวที่มีลักษณะเด่นคือการติดกันเหมือนกาวของเมล็ดข้าวที่สุกแล้ว ปลูกมากทางภาคอีสานของประเทศไทยและ ประเทศลาว
ข้าวเหนียวเป็นที่นิยมบริโภคอย่างกว้างขวางในประเทศ และเป็นอาหารหลักของประชากรในภาคตะวันออกเฉียงเหนือและภาคเหนือ นอกจากการบริโภคโดยตรงแล้วยังมีการนำข้าวเหนียวมาเป็นวัตถุดิบในการผลิตสุราพื้นเมือง การผลิตแป้งข้าวเหนียวเพื่ออุตสาหกรรมอาหารและขนมขบเคี้ยว
ข้าวเหนียวมี 2 สี คือ สีขาวและสีดำ (คนเหนือเรียกว่า"ข้าวก่ำ") แต่ข้าวเหนียวดำจะมีสารอาหาร ที่เป็นประโยชน์มากกว่าข้าวเหนียวขาว สารอาหารที่ว่า คือ “โอพีซี"(OPC)มีสรรพคุณช่วยชะลอการแก่ก่อนวัย และความเสื่อม ถอยของร่างกาย โดยสารโอพีซีที่พบในข้าวเหนียวดำ เป็นสารชนิดเดียวกับสารสกัดที่ได้ จากองุ่นดำองุ่นแดง เปลือกสน
สุธาสินี พุทธินันทน์

| สุธาสินี พุทธินันทน์ |
| --- | --- |
เกิด: 1 พฤษภาคม พ.ศ. 2518 (49 ปี) กรุงเทพมหานคร ประเทศไทย
อาชีพ: นักร้อง, นักแสดง
คู่สมรส: มาร์ค แกรี่ โรดริเกส
บุตร: 1  คน
บิดามารดา: เรวัต พุทธินันทน์ (บิดา) อรุยา พุทธินันทน์ (มารดา)
อาชีพทางดนตรี
แนวเพลง: ป๊อป, คลาสสิก
เครื่องดนตรี: เสียงร้อง
ช่วงปี: พ.ศ. 2530 - ปัจจุบัน
ค่ายเพลง: จีเอ็มเอ็ม แกรมมี่
 นักดนตรี
สุธาสินี พุทธินันทน์ (ชื่อเล่นว่า "แพท") เป็นนักร้องและนักแสดงชาวไทย มีผลงานการแสดงและการขับร้องเพลงที่หลากหลาย
ประวัติ

สุธาสินี พุทธินันทน์ เกิดเมื่อวันที่ 1 พฤษภาคม พ.ศ. 2518 เป็นบุตรสาวของ นายเรวัต พุทธินันทน์ ผู้ก่อตั้งบริษัท แกรมมี่ เอนเตอร์เทนเม้นท์ หรือ จีเอ็มเอ็ม แกรมมี่ ร่วมกับ ไพบูลย์ ดำรงชัยธรรม และ นางอรุยา พุทธินันทน์ (สกุลเดิม : สิทธิประเสริฐ) คุณปู่ชื่อ น.ต.ทวี พุทธินันทน์ และคุณย่าชื่อ นางอบเชย พุทธินันทน์ ปัจจุบันสมรสกับ มาร์ค แกรี่ โรดริเกส นักธุรกิจอสังหาริมทรัพย์ชาวอเมริกัน และมีบุตรชาย 1 คน ชื่อ ดานเต้ เรวัต โรดริเกส โดยเกิดเมื่อวันพฤหัสบดีที่ 30 พฤษภาคม พ.ศ. 2556 ที่ ลอสแอนเจลิส สหรัฐอเมริกา
สุธาสินีจบการศึกษาระดับอนุบาลที่อนุบาลยุคลธร ต่อมาได้ไปศึกษาต่อที่โรงเรียนสาธิตประสานมิตร ตั้งแต่ระดับ ป.1 ถึง ม.3 และไปย้ายไปอยู่ที่อเมริกากับคุณยายเมื่อเรียนจบ ม.3 โดยไปศึกษาระดับ High School ที่ Flintridge Sacred Heart Academy, ปริญญาตรีสาขา Musical Theatre จาก University of Southern California, United States (มหาวิทยาลัยเซาเทิร์นแคลิฟอร์เนีย) และได้ประกาศนียบัตรด้าน TESOL (Teaching English to Speakers of other Languages) และ TEFL (Teaching English as a Foreign Language) ที่ UCLA
ผลงาน

ปี 2530 โฆษณาโค้ก
เพลง "กล่อมพ่อ" จาก คอนเสิร์ต เพื่อน พี่ และน้อง แด่ เรวัต พุทธินันทน์
ปี 2544 BANGKOK SHOW CAFE ON STAGE
ปี 2544 พากย์เสียงภาพยนตร์ เรื่อง THE LORD OF THE RINGS (พากย์เสียงตัวละครชื่ออาร์เวน แสดงโดย ลิฟ ไทเลอร์)
ปี 2545 ละครเวที บัลลังก์เมฆ เดอะมิวสิคัล (รับบท ปานวาด)
2547 อัลบั้ม PAT SUTHASINEE BUDDHINAN ค่ายจีเอ็มเอ็ม แกรมมี่
ปี 2548 ละครเวที ทวิภพ เดอะมิวสิคัล (รับบท เมนี่หรือแม่มณี)
ปี 2549 ละครเวที ทวิภพ เดอะมิวสิคัล (รับบท เมนี่หรือแม่มณี)
ปี 2550 ภาพยนตร์เรื่อง บอดี้ ศพ*19 (รับเชิญในบท นักร้องในงานคอนเสิร์ต)
ปี 2550 เพลงประกอบภาพยนตร์ บอดี้ ศพ*19 เพลง "คิดถึงเธอทุกที (ที่อยู่คนเดียว)"
ปี 2551 ละครเวที ข้างหลังภาพ เดอะมิวสิคัล (รับบท คุณหญิงกีรติ) คู่กับ สุกฤษฎิ์ วิเศษแก้ว (บี้ เดอะสตาร์)
ปี 2551 ละครซิทคอม บางรักซอย 9 (รับเชิญในตอน เหตุเกิดจากล้อ)
ปี 2553 ละครเวที หงส์เหนือมังกร เดอะมิวสิคัล (รับบท หลิว) คู่กับ ปรีติ บารมีอนันต์ (แบงค์ วง Clash)
ปี 2562 ละครเวที บัลลังก์เมฆ เดอะมิวสิคัล (รับบท ปานรุ้ง สมุทรเทวา)
รางวัลที่ได้รับ

ปี 2547 ได้รับการแต่งตั้งอย่างเป็นทางการ ในฐานะแกนนำในการรณรงค์ เพื่อป้องกันและแก้ปัญหาโรคเอดส์
สโมสรฟุตบอลทหารบก

สำหรับสโมสรฟุตบอลที่เคยแข่งขันในไทยลีกและปิดตัวไปแล้ว ดูที่ สโมสรฟุตบอลอาร์มี่ ยูไนเต็ด
สโมสรฟุตบอลทหารบก (ทหารบก เอฟซี) หรือเดิมคือ สโมสรฟุตบอลกรมสวัสดิการทหารบก  เป็นสโมสรฟุตบอลอาชีพในประเทศไทย ตั้งอยู่ที่จังหวัดกรุงเทพมหานคร ปัจจุบันลงแข่งขันในระดับไทยลีก 3 โซนภาคตะวันตก
โดยสโมสรฟุตบอลกรมสวัสดิการทหารบกในอดีต เคยสร้างผลงานคว้าแชมป์ ฟุตบอลชิงถ้วยพระราชทานประเภท ง. ในปี พ.ศ. 2542 และได้ตำแหน่งรองแชมป์ในการแข่งขันไทยลีกดิวิชัน 2 ฤดูกาล 2551 ต่อมาได้มีการพักสโมสร และโอนผู้เล่นให้กับทาง สโมสรฟุตบอลทหารบก ในปี 2552 ก่อนที่จะกลับมาส่งทีมเข้าร่วมการแข่งขันอีกครั้งในการแข่งขันฟุตบอลชิงถ้วยพระราชทานประเภท ข. ประจำปี พ.ศ. 2553 และสามารถกลับเข้าสู่ระบบลีกอาชีพได้ ด้วยการเป็นแชมป์ฟุตบอลถ้วยพระราชทาน ประเภท ข. ประจำปี พ.ศ. 2557 ทำให้ได้เลื่อนชั้นกลับขึ้นมาเล่นในลีกภูมิภาค ดิวิชัน 2อีกครั้งหนึ่ง
ในฤดูกาล 2558 หลังจากที่ได้กลับเข้ามาเล่นในดิวิชั่น 2 สโมสรได้ทำการเปลี่ยนชื่อเป็นทหารบก เอฟซี โดยใช้สัญลักษณ์แบบเดิมของสโมสรฟุตบอลอาร์มี่ ยูไนเต็ดเป็นสัญลักษณ์ใหม่ของสโมสร
ประวัติ > ยุคกรมสวัสดิการทหารบก

สโมสรฟุตบอลกรมสวัสดิการทหารบก (สก.ทบ.) ได้ส่งทีมเข้าร่วมการแข่งขันในรายการระดับสมัครเล่นอย่างฟุตบอลชิงถ้วยพระราชทานประเภท ง. และสามารถคว้าแชมป์ได้ในปี 2542 จากนั้นได้ขึ้นมาเล่นในไทยลีก ดิวิชัน 2 และสามารถคว้าตำแหน่งรองแชมป์ไทยลีกดิวิชัน 2 ฤดูกาล 2551 แม้จะได้เลื่อนชั้นไปสู่ไทยลีก ดิวิชัน 1 แต่ยังไม่ทันได้ลงแข่งก็มีการพักการแข่งขัน และโอนผู้เล่นที่อยู่ในการดูแลไปรวมกับสโมสรฟุตบอลทหารบก (เดิม) ที่ขณะนั้นลงแข่งขันในดิวิชั่น 1 อยู่เช่นกัน ในเดือนมีนาคม พ.ศ. 2552 โดยภายหลังจากสโมสรทหารบก ได้เลื่อนชั้นกลับขึ้นมาเล่นในไทยพรีเมียร์ลีก กรมสวัสดิการทหารบก ก็กลับมาส่งทีมลงแข่งขันอีกครั้งในการแข่งขันฟุตบอลชิงถ้วยพระราชทานประเภท ข. ปี 2553 เป็นต้นมา
ในการแข่งขันฟุตบอลชิงถ้วยพระราชทานประเภท ข. ประจำปี 2557 สโมสรภายใต้การคุมทีมของ พ.ท.ขวัญ รัตนรังษี ประสบความสำเร็จเมื่อผ่านเข้าถึงรอบชิงชนะเลิศ ไปพบกับมหาวิทยาลัยราชภัฏเทพสตรี โดยในการแข่งขันนัดชิงชนะเลิศเมื่อวันที่ 20 ตุลาคม พ.ศ. 2557 ที่สนามศุภชลาศัย สโมสรสามารถเอาชนะไปได้ 3-1 คว้าแชมป์และเลื่อนชั้นกลับขึ้นไปเล่นในระดับดิวิชัน 2ได้สำเร็จ
ประวัติ > ทหารบก เอฟซี

หลังจากคว้าแชมป์ฟุตบอลถ้วยพระราชทาน ประเภท ข. ทำให้สโมสรได้เลื่อนชั้นกลับขึ้นมาเล่นในลีกภูมิภาค ดิวิชัน 2 ในโซนกรุงเทพและภาคกลาง และได้เปลี่ยนตราสัญลักษณ์และชื่อสโมสรใหม่เป็น ทหารบก เอฟซี
โดยทหารบก เอฟซี ลงแข่งขันภายใต้ชื่อใหม่อย่างเป็นทางการครั้งแรกเมื่อวันที่ 8 กุมภาพันธ์ 2558 ในการแข่งขัน โตโยต้า ลีกคัพ 2558 รอบเพลย์ออฟที่พบกับสโมสรฟุตบอลปลวกแดง ระยอง ยูไนเต็ด ที่สนามกีฬาพัฒนาสปอร์ต คลับ โดยสโมสรเอาชนะไปได้ 4-2 และเข้าถึงรอบ 64 ทีมสุดท้ายก่อนจะแพ้ให้กับสโมสรฟุตบอลบุรีรัมย์ ยูไนเต็ด ส่วนการแข่งขันในลีกสโมสรจบฤดูกาลด้วยอันดับที่ 7 ในโซนกรุงเทพและภาคกลาง
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ทำเนียบผู้ฝึกสอน

| ชื่อ | สัญชาติ | ตั้งแต่ | ถึง |
| --- | --- | --- | --- |
| พ.ท.ขวัญ รัตนรังษี | ไทย  | มกราคม พ.ศ. 2557 | มกราคม พ.ศ. 2559 |
| จ.ส.อ.แมน จันทนาม | ไทย  | มกราคม พ.ศ. 2559 | ธันวาคม พ.ศ. 2559 |
| ร.ท.อดุลย์ ฉำแสง | ไทย  | มกราคม พ.ศ. 2560 | สิงหาคม พ.ศ. 2562 |
| จ.ส.อ. ยุทธนา แสนศักดิ์ | ไทย  | สิงหาคม พ.ศ. 2562 | สิงหาคม พ.ศ. 2563 |
| ร.ท.ชัยวัฒน์ นาคเอี่ยม | ไทย  | สิงหาคม พ.ศ. 2563 | ปัจจุบัน |
ชุดที่ใช้สำหรับการแข่งขัน

| เสื้อ | ผู้สนับสนุน | ช่วงปี |
| --- | --- | --- |
|   กีล่า สปอร์ต | เบียร์ช้าง | 2558-ปัจจุบัน |
เกียรติประวัติ

ฟุตบอลชิงถ้วยพระราชทานประเภท ง.
แชมป์ (2542) ,ในชื่อกรมสวัสดิการทหารบก
ไทยลีก ดิวิชัน 2
รองแชมป์ (2551) ,ในชื่อกรมสวัสดิการทหารบก
ฟุตบอลชิงถ้วยพระราชทานประเภท ข.
แชมป์ (2557) ,ในชื่อกรมสวัสดิการทหารบก
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ยิงประตูสูงสุด> ชื่อ | ผู้ยิงประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2563–64 | ไทยลีก 3โซนกรุงเทพและปริมณฑล | 20 | 5 | 7 | 8 | 18 | 33 | 22 | อันดับที่ 10 | ไม่ได้เข้าร่วม | ไม่ได้เข้าร่วม | – |  นิพนธ์ คำทอง  ศาสตรา โพธิ์คำ  อติกันต์ เกาะแก้ว | 3 |
| 2564–65 | ไทยลีก 3โซนกรุงเทพและปริมณฑล | 26 | 7 | 12 | 7 | 24 | 23 | 33 | อันดับที่ 9 | ไม่ได้เข้าร่วม | ไม่ได้เข้าร่วม | – |  คริษมายย์ ซึ้งตระกูลชัย  นพดล กาแสน | 4 |
| 2565–66 | ไทยลีก 3โซนกรุงเทพและปริมณฑล | 26 | 8 | 6 | 12 | 25 | 39 | 30 | อันดับที่ 9 | ไม่ได้เข้าร่วม | ไม่ได้เข้าร่วม | – |  สุรัตน์ สุริยะฉาย | 7 |
| 2566–67 | ไทยลีก 3โซนกรุงเทพและปริมณฑล | 26 | 5 | 6 | 15 | 27 | 59 | 21 | อันดับที่ 9 | ไม่ได้เข้าร่วม | ไม่ได้เข้าร่วม | ไม่ได้เข้าร่วม |  รุ่งศักดิ์ คชรักษ์  สุกฤษฏ์ ขุนอินทร์ธานี | 4 |
แหล่งข้อมูลอื่น

สโมสรฟุตบอลทหารบก ที่เฟซบุ๊ก
ขุนคงฤทธิศึกษากร (ปาน คงฤทธิ์ศึกษากร)

| ว่าที่รองอำมาตย์ตรีขุนคงฤทธิศึกษากร (ปาน คงฤทธิ์ศึกษากร)ม> ว.ม., ป.ช. |
| --- | --- |


รองประธานสภาผู้แทนราษฎรไทย คนที่หนึ่ง
ดำรงตำแหน่ง 30 มิถุนายน พ.ศ. 2498 – 25 กุมภาพันธ์ พ.ศ. 2500
รองประธานสภาผู้แทนราษฎรไทย คนที่สอง
ดำรงตำแหน่ง 26 มิถุนายน พ.ศ. 2497 – 30 มิถุนายน พ.ศ. 2498
รัฐมนตรีช่วยว่าการกระทรวงศึกษาธิการ
ดำรงตำแหน่ง 16 มกราคม พ.ศ. 2493 – 29 พฤศจิกายน พ.ศ. 2494
ดำรงตำแหน่ง 31 มีนาคม – 16 กันยายน พ.ศ. 2500
 
ข้อมูลส่วนบุคคล
เกิด: 13 มกราคม พ.ศ. 2442
เสียชีวิต: 26 กุมภาพันธ์ พ.ศ. 2512 (70 ปี)
คู่สมรส: เที่ยง คงฤทธิศึกษากร
บุตร: 4 คน

ว่าที่รองอำมาตย์ตรี ขุนคงฤทธิศึกษากร
นามเดิม ปาน ณรงค์ฤทธิ์ เป็นอดีตรองประธานสภาผู้แทนราษฎร อดีตรัฐมนตรีช่วยว่าการกระทรวงศึกษาธิการ และเป็นอดีตสมาชิกสภาผู้แทนราษฎรจังหวัดนครราชสีมา 6 สมัย
ประวัติ

ขุนคงฤทธิศึกษากร นามเดิม ปาน ณรงค์ฤทธิ์ เกิดเมื่อวันที่ 13 มกราคม พ.ศ. 2442 เป็นชาวอำเภอสีคิ้ว จังหวัดนครราชสีมา เป็นบุตรชายคนเดียวของ หลวงฤทธิณรงค์ (สง ณรงค์ฤทธิ์) กับ นางฤทธิณรงค์ (น้อย ณรงค์ฤทธิ์)
ขุนคงฤทธิศึกษากร สมรสกับ นางคงฤทธิศึกษากร (เที่ยง คงฤทธิศึกษากร) มีบุตร 3 คน
การทำงาน

ขุนคงฤทธิศึกษากร ได้รับเลือกตั้งเป็นสมาชิกสภาผู้แทนราษฎรจังหวัดนครราชสีมา สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 และได้รับเลือกตั้งอีกในการเลือกตั้ง พ.ศ. 2491 และได้รับแต่งตั้งเป็นรัฐมนตรี ในรัฐบาลจอมพล ป.พิบูลสงคราม ในปี พ.ศ. 2492 ต่อมาได้รับเลือกตั้งอีกครั้งในปี พ.ศ. 2495 และได้รับเลือกเป็นรองประธานสภาผู้แทนราษฎร ในระหว่างปี พ.ศ. 2497 ถึงปี พ.ศ. 2500
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้รับเลือกตั้งในสังกัดพรรคเสรีมนังคศิลา และได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลจอมพล ป.พิบูลสงคราม และได้รับเลือกตั้งอีกในการเลือกตั้งปีเดียวกัน และในการเลือกตั้ง พ.ศ. 2512 สังกัดพรรคสหประชาไทย จนกระทั่งเขาเสียชีวิตในขณะดำรงตำแหน่งสมาชิกสภาผู้แทนราษฎร
ถึงแก่อนิจกรรม

เสียชีวิตเมื่อวันที่ 26 กุมภาพันธ์ พ.ศ. 2512 มีพิธีพระราชทานเพลิงศพเมื่อวันที่ 16 มีนาคม พ.ศ. 2513 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2506 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2499 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2479 –  เหรียญพิทักษ์รัฐธรรมนูญ (พ.ร.ธ.)
พ.ศ. 2487 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2487 –  เหรียญจักรพรรดิมาลา (ร.จ.พ.)
พ.ศ. 2506 –  เหรียญลูกเสือสดุดี ชั้นที่ 1
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2507 –  เหรียญกาชาดสรรเสริญ
คีตา เรคคอร์ดส

| คีตา เรคคอร์ดส |
| --- | --- |
โลโก้ในยุคคีตา เอ็นเตอร์เทนเมนต์
ก่อตั้ง: 24 ตุลาคม 2529 (2529-10-24)
แนวเพลง: ป็อป
ประเทศต้นกำเนิด: ไทย
คีตา  เป็นชื่อของอดีตค่ายเพลงค่ายหนึ่งในประเทศไทย ก่อตั้งเมื่อวันที่ 24 ตุลาคม พ.ศ. 2529 โดยบุคลากรจากเจเอสแอล 3 คน คือ สมพงษ์ วรรณภิญโญ, ลาวัลย์ ชูพินิจ และจำนรรค์ อัษฎามงคล และยังมีวรชัย ธรรมสังคีติ จากบริษัท เมโทรแผ่นเสียงและเทป และประภาส ชลศรานนท์ มาร่วมเป็นหุ้นส่วน บริหารงานโดยสมพงษ์และประภาส ขณะนั้นใช้ชื่อว่า บริษัท คีตา แผ่นเสียงและเทป จำกัดโดยมีสัญลักษณ์ของบริษัทเป็นรูปนาฬิกาทราย ซึ่งอัลบั้มชุดแรกของค่ายออกวางแผงเมื่อเดือนมกราคม พ.ศ. 2530 คืออัลบั้ม ดนตรีออกเดิน ของหนุ่มเสก - เสกสรร ชัยเจริญ และสำนักงานแห่งแรกตั้งอยู่ที่อาคารสยามคอนโดมิเนียม ก่อนจะย้ายไปอยู่ที่สตูดิโอแอคทีฟของเจเอสแอลเมื่อต้นปี พ.ศ. 2530
ในช่วงต้นเดือนตุลาคม พ.ศ. 2532 คีตาแยกตัวจากเจเอสแอล มาบริหารเอง และย้ายสำนักงานไปอยู่ที่ซอยศูนย์วิจัย 2 ใกล้กับโรต้ากรุ๊ป จึงได้เปลี่ยนชื่อเป็น คีตา เรคคอร์ดส ในยุคของประภาสและสมพงษ์ ภายหลังทั้งคู่ลาออกไปก่อตั้งเวิร์คพอยท์ เอ็นเทอร์เทนเมนท์ ร่วมกับปัญญา นิรันดร์กุล ที่ลาออกจากเจเอสแอลมาเช่นกัน ก่อนที่สมพงษ์จะแยกไปก่อตั้งทีวี ธันเดอร์ ในภายหลัง จึงเปลี่ยนชื่ออีกครั้งเป็น คีตา เอ็นเทอร์เทนเม้นท์ ในยุคแสงชัย อภิชาติวรพงษ์ และ คีตามิวสิค ในยุควิโรจน์ ปรีชาว่องไวกุล และ ไพวงษ์ เตชะณรงค์ ในช่วงสั้น ๆ ไม่กี่เดือน ก่อนจะปิดกิจการไปตามลำดับ (ในสมัยนั้นประเทศไทยจะมีค่ายเพลงใหญ่ อยู่ 4 ค่าย คือ แกรมมี่ คีตา อาร์เอส และ นิธิทัศน์)
และในวันที่ 1-3 เมษายน พ.ศ. 2537 คีตา เอ็นเทอร์เทนเม้นท์ ได้จัดการแสดงรถบิ๊กฟุตขึ้นมาเป็นครั้งแรกในประเทศไทย ที่สนามกีฬากองทัพบก และมีการแสดงคอนเสิร์ตโดยศิลปินร็อกในสังกัด คือ พงษ์พัฒน์ วชิรบรรจง และ บิลลี่ โอแกน
ปัจจุบัน คีตามิวสิค ได้ปิดกิจการลงไปแล้วเมื่อปี พ.ศ. 2541,2542 โดยได้ขายลิขสิทธิ์เพลงของคีตาให้กับ บริษัท ไรท์บียอนด์ จำกัด เป็นผู้จัดแทน
ศิลปินในค่ายที่มีชื่อเสียง

| --- | --- |
 ยุค คีตา แผ่นเสียง-เทป เสกสรร ชัยเจริญ (หนุ่มเสก)  เฉลียง  แอนนา โรจน์รุ่งฤกษ์  คนกันเอง  เฌอ  ยุ้ย ญาติเยอะ  เยื่อไม้ (วิระ บำรุงศรี, อรวี สัจจานนท์, นพ โสตถิพันธุ์)  ไพจิตร อักษรณรงค์  อังศนา ช้างเศวต  พงษ์พัฒน์ วชิรบรรจง  สุรศักดิ์ วงษ์ไทย  มาโนช ฤทธิ์เต็ม  บี (เป็น อยู่ คือ) ยุค คีตา เรคคอร์ดส โคโค่แจ๊ซ  สามโทน  ภัสสร บุณยเกียรติ  มะลิลา บราซิลเลี่ยน  สุนิสา สุขบุญสังข์  เมทนี บุรณศิริ  เบิร์ดกะฮาร์ท  กิติกร เพ็ญโรจน์  แสงระวี อัศวรักษ์  ออโต้บาห์น  จารุณี สุขสวัสดิ์  ภุชงค์ โยธาพิทักษ์  ยุรนันท์ ภมรมนตรี  นฤเบศร์ จินปิ่นเพชร  ยังบลัด  ยูโฟร์  ปัทมวรรณ นิยม (นามสกุลเดิม เค้ามูลคดี):  ยุค คีตา เอ็นเทอร์เทนเม้นท์ สันติสุข พรหมศิริ  ฝันดี-ฝันเด่น  บิลลี่ โอแกน  ชุติมา นัยนา  ทีเคโอ  คณิต เขียวเซ็น  พีรพล จันทรากาศ  เก่ง สิริพร  ที-สเกิร์ต  ดร.คิดส์  แอนเดรีย สวอเรซ  สุรวุฑ ไหมกัน  ตรีรัก รักการดี  กังสดาล สุขแก้ว  แจน ฮัลโหลวีน (Jan Hallo-Ween)  ทิค แทค โท  แจ็ค-จิล  แจ็ค ไอเฟล  เดอะร็อคฟาเธอร์  ไนซ์  ธีรศักดิ์ พันธุจริยา  นันทวัฒน์ อาศิรพจนกุล โปรดิวเซอร์และบุคลากรทางดนตรี ประภาส ชลศรานนท์  ภูษิต ไล้ทอง  จิรพรรณ อังศวานนท์  อนุวัฒน์ สืบสุวรรณ  ทรงวุฒิ จรูญเรืองฤทธิ์  วิจิตร จิตรรังสรรค์  โดม ทิวทอง  เดชา อินทาภิรัต  สุรชัย บุญแต่ง  กฤษฎา ปาลีวงศ์  ฉัตรชัย ดุริยประณีต  ระวี กังสนารักษ์  ปิติ ลิ้มเจริญ  วรรธนา วีรยวรรธน  นิมิตร จิตรานนท์  สุรโชค สาตราภัย  ยรรยง กนกโชติ  จักรกฤช มัฆนาโส  สุทธิพงษ์ สมบัติจินดา  กสิ นิพัฒน์ศิริผล  ยุทธนา ศรีอาจ  บรรเจิด สินธุฉ่ำ  เชษฐา ยารสเอก  วีระพงษ์ ศุภรประเสริฐ  สมศักดิ์ ผาสุขธรรม  พนากิจ มูลเมือง  สานุ ศิริยงค์
แหล่งข้อมูลอื่น

เว็บไซต์ ความทรงจำ ค่าย คีตา
เจ้าพระยาราชบุรี (เสม วงศาโรจน์)

| เจ้าพระยาราชบุรี   (เสม วงศาโรจน์) |
| --- | --- |
ถึงแก่กรรม: สมัยรัชกาลที่ 1
บุตร: เจ้าพระยาวงศาสุรศักดิ์ (แสง วงศาโรจน์)   เจ้าพระยาราชบุรี (เนียม วงศาโรจน์)
บิดามารดา: ขุนแกล้ว (บิดา) ท่านยายเจ้าเดื่อ (มารดา)
เจ้าพระยาราชบุรี (เสม วงศาโรจน์) เจ้าเมืองราชบุรีคนแรกในสมัยรัตนโกสินทร์